CELEX: 32007R0580
Language: lt
Date: 2007-05-25 00:00:00
Title: 2007 m. gegužės 29 d. Tarybos reglamentas (EB) Nr. 580/2007 dėl Europos bendrijos ir Brazilijos bei Europos bendrijos ir Tailando susitarimų suderintųjų protokolų forma pagal 1994 m. Bendrojo susitarimo dėl tarifų ir prekybos (1994 m. GATT) XXVIII straipsnį, iš dalies keičiančių ir papildančių Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, įgyvendinimo

30.5.2007   
            
            
               LT
            
            
               Europos Sąjungos oficialusis leidinys
            
            
               L 138/1
            
         
      TARYBOS REGLAMENTAS (EB) Nr. 580/2007
   2007 m. gegužės 29 d.
   dėl Europos bendrijos ir Brazilijos bei Europos bendrijos ir Tailando susitarimų suderintųjų protokolų forma pagal 1994 m. Bendrojo susitarimo dėl tarifų ir prekybos (1994 m. GATT) XXVIII straipsnį, iš dalies keičiančių ir papildančių Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, įgyvendinimo
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Reglamentu (EEB) Nr. 2658/87 (1) buvo sudaryta prekių nomenklatūra (toliau - Kombinuotoji nomenklatūra) ir nustatytos Bendrojo muitų tarifo konvencinių muitų normos.
            
         
               (2)
            
            
               2007 m. gegužės 29 d. Sprendimu 2007/360/EB dėl Europos bendrijos ir Brazilijos Federacinės Respublikos bei Europos bendrijos ir Tailando Karalystės susitarimų suderintųjų protokolų forma sudarymo (2) Taryba, siekdama baigti derybas, pradėtas remiantis 1994 m. GATT XXVIII straipsniu, Bendrijos vardu patvirtino minėtus susitarimus.
            
         
               (3)
            
            
               Reglamentas (EEB) Nr. 2658/87 turėtų būti atitinkamai iš dalies pakeistas ir papildytas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priedas iš dalies atitinkamai keičiamas ir papildomas šio reglamento priede nurodytais muitais ir kiekiais.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gegužės 29 d.
      
         
            Tarybos vardu
         
         
            Pirmininkas
         
         J. PLEWA
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 501/2007 (OL L 119, 2007 5 9, p. 1).
   
      (2)  Žr. šio Oficialiojo leidinio p. 10.
   
      PRIEDAS
      Nepaisant Kombinuotosios nomenklatūros aiškinimo taisyklių, ši produktų aprašymo formuluotė yra tik nurodomojo pobūdžio, o šiame priede pateikiamos nuolaidos nustatomos pagal KN kodus, galiojančius šio reglamento priėmimo metu.
      Antra dalis.   Muitų sąrašas
      
                  KN kodas
               
               
                  Aprašymas
               
               
                  Muito norma
               
            
                  0210 99 39
               
               
                  Sūdyta vištiena
               
               
                  1 300 EUR/t
               
            
                  1602 31
               
               
                  Paruošta kalakutiena
               
               
                  1 024 EUR/t
               
            
                  1602 32 19
               
               
                  Paruošta vištiena
               
               
                  1 024 EUR/t
               
            
         
      Trečia dalis.   Tarifų priedai
      
                  KN kodas
               
               
                  Aprašymas
               
               
                  Muito norma
               
            
                  0210 99 39
               
               
                  Sūdyta vištiena
               
               
                  Leidžiama naudoti 264 245 tonų kvotą, iš kurios 170 807 tonos skiriamos Brazilijai ir 92 610 tonos – Tailandui; muito norma – 15,4 %
               
            
                  1602 31
               
               
                  Paruošta kalakutiena
               
               
                  Leidžiama naudoti 103 896 tonų kvotą, iš kurios 92 300 tonų skiriamos Brazilijai; muito norma – 8,5 %
               
            
                  1602 32 19
               
               
                  Paruošta vištiena
               
               
                  Leidžiama naudoti 250 953 tonų kvotą, iš kurios 79 477 tonos skiriamos Brazilijai ir 160 033 tonos – Tailandui; muito norma – 8 %
               
            Visoms šioms tarifų eilutėms ir kvotoms taikomi tikslūs 25 EB valstybių narių tarifų aprašymai.